elCastell: Castelldefels acull per segon any consecutiu les Jornades ON d'innovació empresarial
Castelldefels acull per segon any consecutiu les Jornades ON d'innovació empresarial
Els propers dies 2, 3 i 4 d'abril de 2019, Castelldefels acull per segon any consecutiu les Jornades ON, organitzades amb el finançament de la Generalitat de Catalunya, la Diputació de Barcelona i l'Ajuntament de Castelldeefels. Són tres dies intensos destinats a vincular el teixit econòmic del municipi i del Baix Llobregat amb la recerca, la investigació, i la innovació que es desenvolupa al Campus de la Universitat Politècnica de Catalunya del Baix Llobregat i al Parc Mediterrani de la Tecnologia.
La primera de les jornades, que té lloc el dia 2 d'abril a l'espai Margarida Xirgu de la Biblioteca Ramón Fernàndez Jurado de Castelldefels, es destina al sector del turisme, especialment al turisme vinculat al món de l'economia col·laborativa. En aquesta jornada hi participaran ponents experts que situaran els reptes als quals s'enfronta el sector actualment i una taula rodona on hi participaran empreses del territori que intenten aportar respostes i solucions a aquestes inquietuds.